Fietstryer in Gordonsbaai doodgerySir Lowry’s Pass-fietsryongeluk op 22 Mei 2016 Foto: ER24 ŉ Fietsryer is dood nadat hy Sondagoggend op Sir Lowry’s Pass in Gordonsbaai in die Wes-Kaap getref is. “Die man het in die middel van die pad gelê,” het Russel Meiring, woordvoerder van ER24, gesê. “ŉ Ander ambulansdiens was reeds op die toneel.” Die man het reeds aan sy noodlottige beserings beswyk toe paramedici by die toneel opgedaag het. “Ongelukkig kon niks meer vir die pasiënt gedoen word nie.” Hy is op die toneel dood verklaar. Die man was glo besig om teen die pas op te ry, toe die voertuig hom getref het. Die betrokke voertuig was na bewering nie meer op die toneel nie. Plaaslike owerhede stel ondersoek in.